ΓΡΑΠΤΗ ΕΡΩΤΗΣΗ P-3507/01

υποβολή: Mogens Camre (UEN) προς την Επιτροπή

(12 Δεκεμβρίου 2001)

Θέμα: Επισιτιστική βοήθεια στο Τατζικιστάν

Το Τατζικιστάν, χώρα της Κεντρικής Ασίας με 6 εκατ. περίπου κατοίκους, αντιμετωπίζει σοβαρή έλλειψη τροφίμων λόγω ξηρασίας που έπληξε τα φυτά κατά τη βλάστησή τους. Στην χώρα, στην οποία μαίνεται εδώ και πολύν καιρό εμφύλιος πόλεμος, έχει καταστραφεί η οικονομική ανάπτυξη. Ο Ερυθρός Σταυρός άρχισε την παροχή βοήθειας, αλλά δεν διαθέτει επαρκή μέσα για να χρηματοδοτήσει την απαραίτητηποστήριξη.

Ποια μέσα έχει η Επιτροπή στη διάθεσή της, που θα μπορούσε να χρησιμοποιήσει για την παροχή βοήθειας στο Τατζικιστάν· Ποια μέτρα προτίθεται η Επιτροπή να λάβει για να θέσει τέρμα στην κατάσταση επείγουσας ανάγκης στο Τατζικιστάν·

Απάντηση του κ. Patten Εξ ονόματος της Επιτροπής

(28 Ιανουαρίου 2002)

Η Επιτροπή είναι ευαισθητοποιημένη σχετικά με τη δυσχερή κατάσταση στο Τατζικιστάν και αντιμετωπίζει τα προβλήματα τόσο στο πλαίσιο του προγράμματος Tacis όσο και στο πλαίσιο του προγράμματος επισιτιστικής βοήθειας/ επισιτιστικής ασφάλειας, που παρέχει πιο μακροπρόθεσμη οικονομική βοήθεια, καθώς και στο πλαίσιο της ανθρωπιστικής βοήθειας.

Πρόγραμμα Tacis και πρόγραμμα επισιτιστικής βοήθειας/ επισιτιστικής ασφάλειας:

Από το 1996, η Επιτροπή είναι παρούσα στον τομέα επισιτιστικής ασφάλειας με ένα πρόγραμμα δημοσιονομικής στήριξης ύψους 8 εκατομμυρίων ευρώ.

Το εν λόγω πρόγραμμα διεκόπη το 1997 λόγω προβλημάτων ασφαλείας και θα ξαναρχίσει τον Ιανουάριο 2002 επικουρούμενο από επί τόπου τεχνική βοήθεια (αποφασίστηκε για τον σκοπό αυτό χρηματοδοτική βοήθεια ύψους 1 εκατομμυρίου ευρώ).

Ως συμπλήρωμα στην εν λόγω άμεση βοήθεια στην κυβέρνηση, αποφασίστηκε κονδύλιο 2001 ύψους 3,7 εκατομμυρίων ευρώπέρ των ευάλωτων πληθυσμών στους οποίους απευθύνεται το Παγκόσμιο Επισιτιστικό Πρόγραμμα (ΠΕΠ). Η εν λόγω χορήγηση επισιτιστικών προϊόντων αφορά 10 000 τόνους αραβόσιτου και 500 τόνους ελαίου.

Σε απάντηση στις ειδικές ανάγκες που διαπίστωσαν οι μη κυβερνητικές οργανώσεις (ΜΚΟ) και με βάση τα προγράμματα πουποβλήθηκαν, θα καταστεί δυνατή η περαιτέρω χορήγηση επισιτιστικών προϊόντων, εργαλείων και σπόρων για σπορά στο πλαίσιο της συνολικής χορήγησης της Εrοnaid.

Σε απάντηση ειδικότερα στις συνολικές ανάγκες της Διεθνούς Επιτροπής του Ερυθρού Σταυρού (CICR), διατέθηκε κονδύλιο ύψους 8 εκατομμυρίων ευρώ από τον προϋπολογισμό Επισιτιστική βοήθεια/επισιτιστική ασφάλεια 2002.

Ανθρωπιστική Βοήθεια

Η Επιτροπή, μέσω της Υπηρεσίας Ανθρωπιστικής Βοήθειας (ECHO), έχει χορηγήσει ανθρωπιστική βοήθεια ύψους 125 εκατομμυρίων στο Τατζικιστάν από το 1992, γεγονός που την καθιστά σαφώς τον μεγαλύτερο χορηγό ανθρωπιστικής βοήθειας στην χώρα. Το μεγαλύτερο μέρος της εν λόγω βοήθειας είχε την μορφή επισιτιστικής βοήθειας.

Το 2001, η Επιτροπή έλαβε δύο χρηματοδοτικές αποφάσεις ύψους 12 εκατομμυρίων ευρώ για το Τατζικιστάν (10 εκατομμύρια ευρώ για το Συνολικό Πρόγραμμα και 2 εκατομμύρια ευρώ για την απόφαση σχετικά με την έκτακτη δράση για την ξηρασία τον Αύγουστο 2001). Σχεδόν 6 εκατομμύρια ευρώ προορίζονται για ενέργειες επισιτιστικής βοήθειας ή επισιτιστικής ασφάλειας.

Ο Ερυθρός Σταυρός εκτελεί επί του παρόντος έργα που χρηματοδοτούνται από την ECHO, ύψους 1,85 εκατομμυρίων στο Τατζικιστάν, εκ των οποίων το 1,1 εκατομμύριο ευρώ προορίζεται για συμπληρωματικές ενέργειες στον επισιτιστικό τομέα και στον τομέα της επισιτιστικής ασφάλειας.

Η ECHO σκοπεύει να συνεχίσει να παρέχει βοήθεια στους πλέον ευάλωτους κοινωνικους τομείς του Τατζικιστάν με την έναρξη εφαρμογής δωδεκάμηνου προγράμματος χρηματοδότησης τον Απρίλιο 2002. Εντωμεταξύ, εξακολουθεί να παρακολουθεί την κατάσταση της ξηρασίας από κοντά και θα εξετάσει το ενδεχόμενο χορήγησης περαιτέρω έκτακτης βοήθειας εάν αποβεί απαραίτητο.